2.3 การประกอบธุรกิจของแต่ละสายผลิตภัณฑ์

การประกอบธุรกิจของบมจ.ดี.ที.ซี.อินดัสตรี่ส์ และบริษัทย่อย

ไม่อาจแบ่งสายผลิตภัณฑ์ออกได้ชัดเจน เพราะผลิตอยู่ด้วยกัน จำหน่ายไปด้วยกัน

คงเป็นสายเครื่องเขียนกล่าว คือ

(1) ลักษณะผลิตภัณฑ์ บมจ.ดี.ที.ซี.อินดัสตรี่ส์ เป็นผู้ประกอบธุรกิจ

ผลิตสินค้า ประเภทเครื่องเขียนต่างๆ ได้แก่ปากกาลูกลื่น ปากกาเคมี ดินสอดำ

ดินสอสี และแท่นประทับตรา ภายใต้การคิดค้นสร้างสรรค์และแบบผลิตภัณฑ์

ที่มีลิขสิทธิ์ มีสิทธิบัตร และเครื่องหมายการค้าภายใต้ชื่อLANCER,

CANDY, CHEETAH, CLASSMATE และGOLDMEDAL

เป็นสินค้าที่ตอบสนองความต้องการของผู้ใช้ทุกวัยและทุกลักษณะ

ทุกระดับงานเขียนในรูปแบบทั้งที่เป็นฝาครอบและแบบกดปุ่ม

ด้วยการจัดจำหน่ายทั้งในประเทศและต่างประเทศ

(2) การตลาดและภาวการณ์แข่งขัน บริษัทมีนโยบายในการตั้งราคาสินค้าที่

บริษัทผลิตออกจำหน่าย ให้มีความเป็นธรรมต่อผู้บริโภคอย่างแท้จริง

บริษัทได้แสดงราคาขายโดยได้พิมพ์ไว้และปรากฏอยู่ที่ฉลาก ตามกฎหมาย

ที่ว่าด้วยฉลากสินค้า ลูกค้าเป้าหมายที่เป็นร้านค้าปลีก ห้างสรรพสินค้าทุกแห่ง

ต้องขายสินค้าให้ผู้บริโภคตามราคานั้น

บริษัทมีโปรโมชั่นแข่งขันด้านราคา แจก แถม การให้ส่วนลด

ทั้งนี้การกำหนดการให้โปรโมชั่นต่างๆขึ้นอยู่กับสภาวะการตลาด

การเพิ่มลดของต้นทุน ตามสภาพทางเศรษฐกิจ ตลอดทั้ง แบบ รุ่น

ประเภท คุณภาพของสินค้าด้วย

การจัดจำหน่ายในประเทศจำหน่ายไปยังห้าง (DISCOUNT STORE)

ร้านค้าปลีก ร้านค้าส่งทั่วไปและห้างสรรพสินค้าซึ่งการจำหน่ายภายในประเทศ

มีสัดส่วนประมาณร้อยละ 86 – 90 ของยอดขายรวม บริษัทไม่ได้แต่งตั้งตัว

แทนจำหน่ายอีกทอดหนึ่ง แต่ได้ดำเนินนโยบายการขายสินค้าของบริษัท

ให้สามารถเข้าถึงลูกค้าได้ทุกกลุ่มโดยได้มีการขยายช่องทางการ

จำหน่ายไปยังกลุ่มลูกค้า Modern Trade เช่น ห้างสรรพสินค้า และ Discount Store

เพิ่มมากขึ้นก็เพื่อให้บริษัทสามารถครองส่วนแบ่งการตลาดได้มากเท่าที่ทำได้อย่าง

ยาวนานและถาวรให้มากที่สุด

การจัดจำหน่ายในต่างประเทศ ในปัจจุบันบริษัทได้จำหน่ายสินค้า

ไปยังต่างประเทศ มีลูกค้าเป้าหมาย ลักษณะเดียวกับการขายในประเทศ

ส่วนใหญ่จะได้รับการติดต่อจากลูกค้าเป้าหมายโดยตรง และมีผู้แทนจำหน่าย

ในเกือบทุกประเทศ

ผลิตภัณฑ์ของบริษัท ได้จัดจำหน่ายทั้งในประเทศและส่งออกไป

จำหน่ายในต่างประเทศ มีจำนวนผู้บริโภค (ลูกค้า) ที่เพิ่มขึ้นอยู่ตลอดเวลา

ทำให้อุตสาหกรรมประเภทนี้ยังคงมีแนวโน้มเติบโตต่อไปได้เรื่อยๆ

ตามปัจจัยสำคัญดังนี้ คือ อัตราการเติบโตของประชากรโลก

ที่ยังคงสืบเนื่องต่อไปอย่างคงที่ จำนวนของสถาบันการศึกษาที่เพิ่มมากขึ้น

(มัธยมศึกษา, วิทยาลัย, มหาวิทยาลัย ) และอัตราการเพิ่มของประชากรที่

ได้รับการศึกษามีสูงขึ้น ก่อให้เกิดการขยายตัวของจำนวนนักเรียน

การเติบโตทางด้านเศรษฐกิจของโลกในอนาคต จะมีส่วนช่วยให้อัตราการ

ใช้ปากกาต่อคนมีสัดส่วนที่สูงขึ้น

เรื่องการตลาดในประเทศนั้น ลูกค้าทั่วไปสามารถพบเห็นตราสินค้า

จากสื่อโฆษณาอย่างต่อเนื่อง ซึ่งบริษัทเน้นการ สร้างปฏิสัมพันธ์กับกลุ่มเป้าหมาย

โดยเน้นตราสินค้าปากกา LANCER เป็นตัวนำเพื่อให้เกิดความชื่นชอบในตราสินค้า

(brand preference) ผ่านสื่อต่าง ๆ คือ วิทยุ โทรทัศน์ ป้าย out door รวมถึงการทำ

Road Show เข้าไปจัดกิจกรรมในสถาบันการศึกษาเป็นการเข้าถึงกลุ่มผู้บริโภค

เพื่อให้เกิด Demand ซึ่งบริษัทได้ให้ความสำคัญและใช้งบทางด้านการโฆษณา

เป็นอันดับหนึ่ง ของสินค้าประเภทเดียวกันถึงปีละประมาณ 20 ล้านบาท

ด้วยผลของการลงทุนทางด้านโฆษณาดังกล่าว ทำให้บริษัทสามารถครองส่วนแบ่ง

ทางการตลาดเป็นอันดับหนึ่ง โดยมีส่วนแบ่งทางการตลาดสูงถึง 30%

นอกเหนือจากผลิตภัณฑ์หลัก คือ ปากกา LANCER และปากกา

ใน BRAND NAME อื่นๆ ของบริษัทเองแล้ว บริษัทยังได้มีการนำเข้าสินค้า

บางผลิตภัณฑ์จากต่างประเทศ เพื่อที่จะตอบสนองความต้องการของลูกค้า

ทางด้านรูปลักษณ์และสีสันแปลกใหม่ พร้อมกับเพิ่มการผลิตสินค้าในกลุ่ม

เครื่องเขียนให้ครบวงจรมากยิ่งขึ้น เช่น ลวดเย็บกระดาษ ดินสอสีไม้

ดินสอไม้ ยางลบ สีเทียน ซึ่งเมื่อลูกค้าประทับใจในสินค้าปากกา LANCER

ก็สามารถที่จะเลือกซื้อสินค้าตัวอื่นของบริษัท ฯ ได้ด้วย

บริษัท ได้ปรับปรุงและพัฒนาระบบการผลิตสินค้า ให้มีเครื่องจักร

และเทคโนโลยีที่ใช้ในการผลิตที่ทันสมัยและมีประสิทธิภาพสูงขึ้น

พร้อมกับได้ส่งบุคลากรไปดูงานและฝึกอบรมด้านเทคโนโลยีที่ทันสมัย

จากในประเทศที่พัฒนาแล้ว คือประเทศญี่ปุ่น สวิสเซอรแลนด์

และประเทศเยอรมัน ทำให้เพิ่มความก้าวหน้าของเทคโนโลยีที่ทันสมัย

วิธีการผลิตที่ได้ผลผลิตที่ตรงกับความต้องการของผู้บริโภคมากขึ้น

ทั้งรูปแบบและคุณภาพของสินค้าที่มีมาตรฐานสูงขึ้น

ปัญหาเรื่องการตลาดภายในประเทศ สืบเนื่องมาจากการปรับลด

อัตราภาษีอากรขาเข้าของสินค้าจำพวกเดียวกันกับที่บริษัทผลิตตามเงื่อนไข

ของสนธิสัญญา แกตต์ ซึ่งได้กำหนดให้ทุกประเทศในภูมิภาคเอเชีย ปรับลด

อัตราภาษีสินค้าสำเร็จรูปลงเหลือ 5% ในปี 2543 ซึ่งมีผลให้ผู้ประกอบการ

รายใหม่นำเข้าสินค้าปากกาแฟชั่นใหม่ ๆ จากประเทศจีนเข้าสู่ตลาดอย่าง

ไม่ขาดระยะ ตามช่องทางการจำหน่ายในร้านค้าประเภทรถเข็นในห้างสรรพสินค้า

และร้าน Gift shop ซึ่งเป็นที่นิยมของลูกค้ากลุ่มวัยรุ่น เมื่อเราไม่มีสินค้า

ในกลุ่มนี้เราจึงขาดโอกาสที่จะทำยอดขายได้ในสินค้ากลุ่มนี้ ทำให้ยอดขาย

ของบริษัทลดลง และการเปลี่ยนแปลงอย่างรวดเร็วในลักษณะของการบริโภคสินค้า

ของกลุ่มเป้าหมาย เช่น กลุ่มวัยรุ่น และนักศึกษา จะหันมาบริโภคปากกาที่มี

รูปแบบและสีสันตามสมัยแฟชั่นนิยม จากลักษณะการบริโภคเช่นนี้จะส่งผล

ต่อรูปแบบของผลิตภัณฑ์ที่ต้องการการปรับเปลี่ยนอย่างรวดเร็วมากขึ้น

ปัญหาเรื่องราคาน้ำมันโลกที่ปรับตัวสูงขึ้นมีผลทำให้ราคาเม็ดพลาสติก

ที่เป็นวัตถุดิบหลักในการผลิตสูงขึ้นและค่าขนส่งปรับตัวสูงขึ้น จากการที่สภาพ

เศรษฐกิจถดถอยทุกภูมิภาคทั่วโลก กำลังการซื้ออ่อนลงผู้บริโภคจะเลือกซื้อ

เฉพาะสิ่งที่จำเป็นและมีราคาที่เหมาะสมเท่านั้น ประกอบกับสินค้าจากต่างประเทศ

เช่น ประเทศจีน ซึ่งมีกำลังการผลิตที่สูงและต้นทุนที่ต่ำกว่ากระจายไปทั่ว

พ่อค้าคนกลางจึงมีโอกาสเลือกสินค้าเพื่อจำหน่าย ที่มีราคาที่ถูกกว่าหรือสามารถ

ทำกำไรได้มากกว่า โดยไม่สนใจกับตราหรือคุณภาพสินค้าการที่มีสินค้าเข้ามา

ในตลาดมากมีการเปลี่ยนรูปแบบอยู่ตลอดเวลาทำให้บริษัทได้รับผลกระทบ

ไม่สามารถทำการเพิ่มยอดขายให้เป็นไปตามเป้าหมายได้

การส่งออกสินค้าไปขายต่างประเทศมีปัญหาเรื่องภาษีนำเข้าแต่

ละประเทศสูงกว่าประเทศไทย( ยกเว้น ญี่ปุ่น, ฮ่องกง และ UAE ) ซึ่งเมื่อ

เปรียบเทียบสินค้าที่มี รูปลักษณ์ใกล้เคียงกัน ปากกาส่งออกของเราจะมีราคาสูงกว่า

ผู้จำหน่ายในต่างประเทศ จึงซื้อปากกาที่ผลิตในประเทศของเขาเอง

หรือปากกาที่มาจากประเทศจีนไปขาย

  จำนวนของคู่แข่งขันหลัก ได้แก่ HORSE (ตราม้า)

REYNOLDS TEX PENCOM

(3) การจัดหาผลิตภัณฑ์ หรือบริการ

ลักษณะการจัดให้ได้มาซึ่งผลิตภัณฑ์ บมจ.ดี.ที.ซี.อินดัสตรี่ส์

ไม่ได้จัดหาผลิตภัณฑ์มาเพื่อจำหน่าย แต่เป็นผู้ผลิตสินค้าขึ้นเอง

โดยโรงงานและเครื่องจักรที่มีประสิทธิภาพ ตามศักยภาพของเครื่องจักร

มีการใช้กำลังการผลิตเพียงประมาณร้อยละ 20 ของกำลังการผลิตเต็มที่

ตามสถิติและปริมาณการผลิตได้จริงดังนี้

  --------------------------------- -------- ---------- ---------- -----------
                                    ปี 2545   ปี 2546     ปี 2547     ปี 2548

  กำลังการผลิตเต็มที่ปากกา (ล้านด้าม)      761      595        583        531

  ปริมาณการผลิตจริงปากกา (ล้านด้าม)      224      124        148        183

  การใช้กำลังการผลิต (%)               30%      21%        25%        35%

  อัตราการเพิ่ม(ลด)ของปริมาณการผลิต(%)   (20%)    (45%)      19%        24%
  --------------------------------- -------- ---------- ---------- -----------

การจัดหาวัตถุดิบเพื่อใช้ในการผลิตปากกาและผลิตภัณฑ์เครื่องเขียนอื่นๆ

ทางบริษัทได้สรรหาแหล่งวัตถุดิบอยู่ตลอดเวลาเพื่อลดปัญหาการคลาดแคลนวัตถุดิบ

และการต่อรองราคาที่สามารถลดต้นทุนในการผลิตได้โดยคุณภาพ ของวัตถุดิบยังคง

ไว้ซึ่งประสิทธิภาพ

สภาพปัญหาเกี่ยวกับวัตถุดิบ ในด้านการผลิตสินค้า บมจ.ดี.ที.ซี.อินดัสตรี่ส์

ยังไม่มีปัญหาเกี่ยวกับวัตถุดิบแต่อย่างใด

+--------------------+--------+----+--------+------+--------+-------+
| วัตถุดิบและผู้จำหน่าย    | ปี 2548 | สัด | ปี 2547 | สัด   | ปี2546  | ส     |
|                    |        | ส่ว |        | ส่วน% |        | ัดส่วน% |
| ประเภทผู้จำหน่าย      | จำนวน  | น% | จำนวน  |      | จำนวน  |       |
+--------------------+--------+----+--------+------+--------+-------+
| เม็ดพลาสติก(KGS)     | -      | -  | -      | -    | 6,422  | 0.81  |
|                    |        |    |        |      |        |       |
| ต่างประเทศ Taiwan   | 7      | 1  | 8      | 100  | 7      | 99.19 |
|                    | 92,050 | 00 | 92,901 |      | 85,000 |       |
| อื่นๆ หลายราย        |        |    |        |      |        |       |
+--------------------+--------+----+--------+------+--------+-------+
| หมึก (KGS)          | 32,938 | 1  | 46,020 | 100  | 45,965 | 100   |
|                    |        | 00 |        |      |        |       |
| ต่างประเทศ Germany  |        |    |        |      |        |       |
+--------------------+--------+----+--------+------+--------+-------+
| ลว                 | 64,912 | 7  | 40,099 | 4    | 60,    | 100   |
| ดทองเหลืองและNICKEL |        | 2. |        | 7.72 | 328.50 |       |
| KGS)               | 24,841 | 32 | 43,922 |      |        | -     |
|                    |        |    |        | 5    | -      |       |
| ต่างประเทศ          |        | 2  |        | 2.28 |        |       |
| Swistzerland       |        | 7. |        |      |        |       |
|                    |        | 68 |        |      |        |       |
| ในประเทศ           |        |    |        |      |        |       |
+--------------------+--------+----+--------+------+--------+-------+
| TIP (PCS)          | -      | -  | 7,0    | 100  | 3,0    | 100   |
|                    |        |    | 00,000 |      | 00,000 |       |
| ต่างประเทศ          |        |    |        |      |        |       |
| Swistzerland       |        |    |        |      |        |       |
+--------------------+--------+----+--------+------+--------+-------+
| BALL (PCS)         | 140,7  | 1  | 116,7  | 100  | 175,1  | 100   |
|                    | 89,588 | 00 | 86,337 |      | 98,711 |       |
| ต่างประเทศ USA      |        |    |        |      |        |       |
+--------------------+--------+----+--------+------+--------+-------+

วัตถุดิบที่สำคัญ คือ เม็ดพลาสติก ลวด หัวBALL และน้ำหมึก

ราคาของวัตถุดิบที่ใช้ในการผลิต จะมีการเปลี่ยนแปลงระดับราคาค่อนข้างสูง

ต่อเมื่อมีเหตุการณ์ผิดปกติอย่างรุนแรง เช่น ปัญหาที่อัตราแลกเปลี่ยนเงินตรา

ต่างประเทศผันผวนมากๆ หรือราคาน้ำมันในตลาดโลกมีการปรับตัวสูง มีผลทำ

ให้ต้นทุนการผลิตสูงขึ้นวัตถุดิบสำคัญที่ใช้ในการผลิตสินค้า คือ เม็ดพลาสติก

การใช้วัสดุอื่นทดแทน คงเป็นไปได้ยาก เนื่องจากในปัจจุบันนี้ ยังไม่มีวัตถุดิบอื่น

ทดแทนได้

กระบวนการผลิตของบริษัท ไม่มีผลกระทบต่อสิ่งแวดล้อมแต่ประการใด

เพราะโรงงานและเครื่องจักรที่ใช้ผลิต ไม่มีแก๊ส ไม่มีควัน ไม่มีกลิ่น ไม่มีกากน้ำมันเสีย

ไม่มีน้ำเสีย ที่จะต้องถ่ายออกมาแต่ประการใด ทางบริษัทมีเจ้าหน้าที่ของกรมโรงงาน

กระทรวงอุตสาหกรรม และอนามัยเขตมาตรวจสอบอยู่ทุกระยะและต่อเนื่อง

(4) งานที่ยังไม่ได้ส่งมอบ

การประกอบการของบริษัทมีลักษณะที่ไม่ได้เป็นการรับเหมาทั้งโครงการ

หรือชิ้นงานแต่อย่างใด